Ryanair skrydis 4978

Ryanair skrydis 4978 (skrydžio numeris FR4978) – 2021 m. gegužės 23 d. Airijos oro linijų „Ryanair“ tarptautinis reguliaraus maršruto skrydis reisu Atėnai – Vilnius. Skrydžio metu virš Baltarusijos teritorijos skridęs orlaivis Baltarusijos karinių pajėgų buvo perimtas ir, panaudojus naikintuvą MiG-29 bei karinį sraigtasparnį Mi-24 Ryanair: Belarus’ air traffic control diverted plane to Minsk due to ‘security threat’. LRT.lt, news  , prievarta nutupdytas Minsko oro uoste, taip siekiant suimti Baltarusijos opozicijos portalo „Nexta“ vieną iš įkūrėjų Romaną Protasevičių. 

 Suėmimas 
Suėmimo metu lėktuve buvo 126 keleiviai ir 6 įgulos nariai. Lėktuvas skrido apie 12 km (FL390) aukštyje vos 83 km (45 jūrmylės) nuo Vilniaus. Šioje skrydžio stadijoje tai per aukštai. Greičiausiai pilotai taip siekė greičiau perskristi Baltarusijos oro erdvę.

Lėktuvas buvo naikintuvo priverstas skristi į dvigubai toliau (90 jūrmylių) esantį Minską, kur nusileido po 25 minučių. Kai kurie Baltarusijos šaltiniai iš pradžių tvirtino, jog į Vilnių išskrido visi keleiviai. Gegužės 25 d. Baltarusija pareiškė, jog buvo gavusi Hamas žinutę per Proton Mail elektroninį paštą, kad lėktuve neva esama bombos. Hamas tai paneigė ir tariamai susijusiame konflikte Izraelyje ugnis jau tuo metu buvo nutraukta. Siekdami parodyti, jog pilotai patys pasuko į Minską, Baltarusijos atstovai pateikė pokalbio su pilotais įrašą, kuris šaltinyje vadinamas „nepilnu ir visiškai nelogišku“. Tiek Baltarusijos atstovai, tiek Ryanair vėliau patvirtino bombos lėktuve neradę.

Minske išstovėjęs 7 valandas, orlaivis pakilo į Vilnių ir trijų kilometrų aukštyje (FL090) grįžo vėluodamas apie aštuonias su puse valandos.https://www.bbc.com/news/world-europe-57219860 https://www.15min.lt/naujiena/aktualu/lietuva/ziniasklaida-minske-nutupe-vilniuje-turejes-nusileisti-lektuvas-is-atenu-pranesama-apie-galima-sprogmeni-56-1508024  Incident: Ryanair Sun B738 near Minsk on May 23rd 2021, Greece calls diversion states hijack 

 Vėlesni įvykiai 
Šis įvykis buvo pasmerktas vakarų šalių ir tarptautinių aviacijos organizacijų.BELARUS FORCED FLIGHT TO LAND, ARRESTS JOURNALIST ON BOARD 

Gegužės 24 d. Lietuva uždraudė skristi per Baltarusijos teritoriją visiems oro vežėjams, vykstantiems į Lietuvą arba iš Lietuvos.VĮ „ORO NAVIGACIJA“ KĄ TIK IŠPLATINO INFORMACIJĄ PILOTAMS (NOTAM) 

Kadangi orlaivis registruotas Lenkijoje, šios šalies prokuratūra gegužės 24 d. pradėjo ikiteisminį šio įvykio tyrimą. Dieną prieš tai ikiteisminį tyrimą pradėjo ir Lietuvos generalinė prokuratūra.Generalinė prokuratūra pradėjo ikiteisminį tyrimą dėl orlaivio užgrobimo  Lenkijos valstybinė aviacijos katastrofų ir incidentų tyrimų komisija nustatė, jog atvejis neturi jokių techninių priežasčių, todėl šiuo požiūriu nagrinėjamas nebus.

Birželio pradžioje skrydžius virš savo oro erdvės Baltarusijos kompanijoms uždraudė beveik visos ES šalys.Where can Belarusian airlines fly now?

Tarptautinė civilinės aviacijos organizacija pareiškė, kad jos komandai „nebuvo pateiktas patenkinamas paaiškinimas, kodėl nebuvo išsaugoti Baltarusijos valdžios institucijų įrašai“. Tyrimo komandai taip pat nebuvo suteikta prieiga prie „Ryanair“ skrydžio vadovo ar pareigūnų skambučių įrašų, taip pat vaizdo įrašų iš gerai išdėstytų oro uosto kamerų.

2024 m. rugsėjį Lenkijos prokurorai paskelbė, kad turi pakankamai įrodymų, jog galėtų apkaltinti tris Baltarusijos piliečius dėl priverstinio lėktuvo nusileidimo. Kaltinamieji buvo buvęs Baltarusijos oro navigacijos agentūros direktorius, Minsko oro eismo kontrolės pamainos vadovas ir Baltarusijos KGB vadovas. Teismo pareiškime teigiama, kad kaltinimai kyla dėl jų veiksmų pateikiant lėktuvo įgulai melagingą informaciją apie tariamą sprogstamąjį įtaisą lėktuve, dėl ko buvo neteisėtai sutrikdyta 132 keleivių, įskaitant Lenkijos piliečius, kelionė. Prokurorai išdavė arešto orderius ir paskelbė, kad įtariamiesiems bus išduoti Europos arešto orderiai ir jie įtraukti į Interpolo ieškomų asmenų sąrašą.Poland to charge three Belarusians for diverting Ryanair flight in 2021

 Reakcijos 
 NATO vadovas Jens Stoltenberg savo socialiniuose tinkluose parašė, kad toks įvykis „yra rimtas ir pavojingas incidentas, reikalaujantis tarptautinio tyrimo.“
 Jungtinių Tautų generalinis sekretorius Antonijas Guterešas išreiškė palaikymą raginimams surengti nepriklausomą tyrimą.JT vadovas pritaria nepriklausomam tyrimui dėl lainerio nutupdymo Minske 
 Europos Komisijos prezidentė Ursula von der Leyen pavadino šį įvykį „nepriimtinu“, taip pat pabrėžė, kad „bet kokie tarptautinės aviacijos teisės pažeidimai turi turėti pasekmes.Political leaders outraged as Belarus ‘forces’ Ryanair 737 diversion to Minsk 
 Lietuvos prezidentas Gitanas Nausėda įvykį pavadino nusikaltimu ir ketino galimas sankcijas Baltarusijai iškelti Europos vadovų Taryboje.Gitanas nausėda 
 Užsienio reikalų ministras Gabrielius Landsbergis paskelbė sieksiantis, kad šis įvykis sulauktų tvirto tarptautinio ir transatlantinio atsako.G.Landsbergis bendravo su Vašingtonu: įvykis turi sulaukti tvirto transatlantinio atsako 
 Rusijos užsienio reikalų ministerija paskelbė, kad Minsko įvykdytas opozicijos aktyvisto Ramano Pratasevičiaus sulaikymas yra Baltarusijos vidaus reikalas, o su šia operacija susijęs oro bendrovės „Ryanair“ priverstinis nutupdymas pasitelkus naikintuvą yra pateisinamas, nes veiksmas vyko netoli Astravo atominės elektrinės.Maskva: „Ryanair“ lėktuvo nutupdymas pasitelkus naikintuvą – pagrįstas 
 Ukrainos prezidentas Volodymyras Zelenskis nurodė savo šalies pareigūnams priimti sprendimus dėl visų skrydžių draudimo tarp Ukrainos ir Baltarusijos.Zelensky orders halt to air traffic with Belarus 
 Lietuvos vyriausybės sprendimu nuo gegužės 27 d. visiems Baltarusijos oro vežėjams draudžiama įskristi į Lietuvos erdvę.VĮ „Oro navigacija“ ruošia informaciją 

 Aviacijos organizacijų reakcijos 
 ICAO išreiškė didelį susirūpinimą dėl tokio įvykio. Organizacijos teigimu, per prievartą nutupdant keleivinį lėktuvą yra pažeidžiama Čikagos konvencija.
 „Ryanair“ vadovas Michael O'Leary šį įvykį pavadino „valstybės remiamu orlaivio pagrobimu“ ir, jo manymu, šiame orlaivyje buvo „Baltarusijos KGB agentų“.Western powers voice outrage as Belarus accused of hijacking plane 
 Gegužės 24 d. „Wizz Air“ skrydžio iš Kijevo į Taliną maršrutas buvo pakoreguotas, siekiant išvengti Baltarusijos oro erdvės.Airlines reroute flights to avoid Belarus after forced landing 
 Latvijos aviakompanija „AirBaltic“ paskelbė, kad iki situacijos pagerėjimo jokie jos skrydžiai virš Baltarusijos oro erdvės nevyks.Belarus faces sanctions threat over ‘state piracy’, some airlines avoid its airspace 
 Nyderlandų kompanija „KLM“ paskelbė nematanti priežasčių keisti savo maršrutus.Belarus faces sanctions threat over ‘state piracy’, some airlines avoid its airspace  Kitą dieną kompanija sustabdė skrydžius virš Baltarusijos.KLM statement on situation in Belarus 
 „Scandinavian Airlines“ teigimu, šios įmonės skrydžiai tarp Oslo ir Kijevo nevyks virš Baltarusijos oro erdvės.Belarus accused of 'state-sponsored piracy' as fury mounts over diversion of Ryanair flight 
 Baltarusijos aviakompanija „Belavia“ nutraukė skrydžius tarp šios šalies ir Lietuvos.„Belavia“ stabdo reisus į Lietuvą ir iš jos 

 Išnašos 

Kategorija:Aviacijos incidentai
Kategorija:Baltarusijos transportas
Kategorija:Lietuvos oro transportas
Kategorija:Lietuvos-Baltarusijos santykiai